L 45/1414
Úradný vestník Európskej únie
SK
24.2.2022
KOMISIA PILOTNÉ PROJEKTY
KAPITOLA PP 02 — EURÓPSKE STRATEGICKÉ INVESTÍCIE (pokračovanie) PP 02 21
(pokračovanie)
PP 02 21 04
(pokračovanie) Tieto riešenia by sa mali vykonávať na dvoch úrovniach.
Po prvé: vytvorenie bezplatnej verejnej digitálnej platformy pre rôzne subjekty pôsobiace v odvetví cestovného ruchu.
Táto platforma podporí komunikáciu medzi klientmi a podnikmi prostredníctvom rezervačných systémov zohľadňujúcich požiadavky na dodržiavanie bezpečnej vzdialenosti a riešení v oblasti umelej inteligencie na zvládanie davov, napríklad umožnením objednávok jedál, ktoré si zákazníci vezmú so sebou, alebo uskutočňovaním rezervácií podľa plánu reštaurácií, barov, hotelov a pod.
V praxi môžu majitelia využívať videá, fotografie alebo iné zdroje informácií v rámci aplikácie, ktorá zákazníkom umožní rozhodnúť sa, kedy a kde presne chcú sedieť a využívať služby, a podľa toho urobiť rezerváciu.
Na druhej strane môžu majitelia zlepšiť časť svojich systémov vývojom a zavedením potrebných nástrojov a infraštruktúry, ktoré zlepšia prepojenie s ich klientmi.
Vďaka tejto aplikácii sa budú zákazníci cítiť omnoho istejší pri návšteve barov, reštaurácií, hotelov a iných zariadení cestovného ruchu.
Po druhé: digitalizácia interných procesov podnikov pôsobiacich v tomto odvetví, a to nielen za účelom zvýšenia produktivity reštaurácií, barov alebo hotelov, ale aj ich bezpečnosti pre všetky zainteresované strany, čo sa môže ukázať ako obzvlášť dôležité v blízkej budúcnosti.
V záujme toho môžu podniky napríklad využívať dezinfekčných robotov na rýchle upratovanie verejných priestorov alebo vyvinúť a uplatniť riešenia, ktoré znížia potrebu osobného kontaktu, ako sú systémy využívajúce kód QR alebo bezhotovostný platobný styk.
Projekt ďalej podporí odvetvie cestovného ruchu tým, že bude poskytovať konzultačné služby majiteľom.
Obsah je navrhnutý konkrétne pre ich druh podnikania.
Keďže pôjde o aplikáciu EÚ, nebudú z nej vylúčené žiadne podniky.
Hlavným výstupom tohto pilotného projektu bude vyššia úroveň digitalizácie MSP v odvetví cestovného ruchu, pričom sa očakáva, že sa podniky vďaka nej lepšie pripravia na zvládnutie zmien vyplývajúcich z výskytu ochorenia COVID-19.
Podpora digitalizácie európskych MSP je pre Komisiu jasnou prioritou, ktorá sa v súčasnej situácii stala ešte dôležitejšou.
Vzhľadom na význam MSP v rôznych odvetviach cestovného ruchu ako zdroja pridanej hodnoty a pracovných miest je zásadné podporovať počas krízy spoločnosti v tomto odvetvi a vyvíjať v tejto oblasti úsilie.
PP 02 21 05
Pilotný projekt — Udržateľná vidiecka mobilita s cieľom zvýšiť odolnosť voči ochoreniu COVID-19 a na podporu ekoturizmu
Číselné údaje (Diferencované finančné prostriedky) Rozpočtové prostriedky 2022 Záväzky
990 500
Platby
997 625
Rozpočtové prostriedky 2021 Záväzky
1 000 000
Platby
Plnenie 2020 Záväzky
Platby
250 000
Poznámky
Tento pilotný projekt sa zameriava na myšlienky Európskej zelenej dohody, na cieľ „na nikoho nezabudnúť“ a zabezpečiť „spravodlivú transformáciu“, ktorý sa musí uplatňovať aj na vidiecku mobilitu.
Cieľom tohto pilotného projektu je na jednej strane znížiť emisie CO2 z dopravy v súlade s cieľmi stanovenými v európskom právnom predpise v oblasti klímy a na druhej strane podporovať lepšie prepojenia mobility v odľahlých a vidieckych oblastiach, ako aj budovanie kapacít s prihliadnutím na osoby, ktoré nemôžu alebo nechcú vlastniť auto, napr. ženy, mládež, staršie osoby, osoby so zdravotným postihnutím a sociálne znevýhodnené osoby, a to najmä s cieľom podporiť prístupnosť a začlenenie.